izzako/sundanese-pixelgpt huggingface dataset:
Laktulosa nyaéta ubar anu dipaké pikeun ngeureunkeun konstipasi atawa hésé miceun
Ubar ieu ngalirkeun cairan kana usus anu nyababkeun tinja jadi leuwih lembék sarta babari pikeun dipiceun
Salian ti éta, laktulosa ogé dipaké pikeun ngubaran sarta nyegah "ensefalopati képatikum", atawa kalainan dina uteuk (saperti parobahan kapribadian jeung gangguan méntal) ku sabab ayana panyakit liver
Laktulosa boga babaraha mérek dagang, di antarana nyaéta "Lactofid, Lactulax, Pralax, Graphalac, Costuloz, Lactulose, Opilax, Lacons, Constipen, Duphalac," jeung "Dulculactol"
Laktulosa bisa dipaké pikeun ngubaran konstipasi atawa hésé miceun
Laktulosa ogé bisa ngubaran "énséfalopati hépatik"
"Énséfalopati hépatik" nyaéta sindrom neuropsikiatrik anu disababkeun ku karusakan parah dina ati, boh karusakan akut atawa karusakan taunan
ieu karusakan téh ditandaan ku ayana gangguan paripolah, gejala neurologik, sarta gangguan kasadaran boh anu ringan atawa anu beurat
Laktulosa kagolongkeun kana obat pencahar (laktatif)
Laktulosa mangrupa gula anu dipecah dina usus gedé jadi asam ringan anu bisa ngalembékkeun tinja
Mékanismeu laktulosa dina ngeureunkeun konstipasi nyaéta jadi agén hipérosmotik kalawan nambahan cai dina tinja, ngalembékkeun tinja, ningkatkeun peristaltik, sarta ngurangan ammonia getih
Sedengkeun mékanismeu laktulosa dina ngubaran énséfalopati hépatik nyaéta ku cara ngarobah laktulosa jadi asam organik ku baktéri kolon, tuluy nyieun eusi kolon jadi asam, anu matak bisa ngahambat difusi ammonia balik deui kana getih
Laktulosa ogé bisa ningkatkeun difusi NH3 ti getih kana peujit, tuluy NH3 dirobah jadi NH4+
Laktulosa boga onsét 24-48 jam
Laktulosa anu diserep teu dimétabolismeu, sedengkeun laktulosa anu henteu diserep sacara éksténsif bakal dimétabolismeu jadi asam organik ku baktéri kolon
Métabolit laktulosa nyaéta asam laktat (utama), asam format, jeung asam asétat
Sedengkeun laktulosa diékskrési liwat urin, fésés, sarta hamperu
Sipat fisika jeung kimia
Laktulosa mangrupa disakarida yang disintésis tina fruktosa jeung galaktosa, kalawan struktur kimia C12H22O11, sarta beurat molékul 342,3 g/mol
Laktulosa nyaéta struktur solid kalawan titik lebur 169 °C, sarta bisa leyur dina citiis jueng cipanas kalawan kelarutan 76,4% dina 30 °C
Pamanasan bakal nyababkeun warna larutan laktulosa jadi moékan tapi moal mangaruhan nanaon
Pikeun kondisi konstipasi pikeun anu déwasa, dosis awalna nyaéta 15-30 ml sapoéna
Dosisna ogé bisa ditambahan jadi 45 ml
Sedengkeun pikeun barudak, yuswa sabulan nepi ka sataun, dosis awalna 2,5 ml
Pikeun barudak yuswa 1-5 taun, 5 ml
Tuluy, pikeun yuswa 5-10 taun, 10 ml
Anu terahir, pikeun yuswa 10-18 taun, 15 ml
Kabéhanana dikonsumsi dua kali sapoé
Salian ti éta, dosis pikeun anu ngalaman kondisi "enselofati hépatikum", pikeun anu déwasa, dosisna 90-150 sapoé
Saupama éta dosis kaliwat sakali, dianjurkeun pikeun buru-buru diinum
Tapi, lamun geus téréh kana waktu nginum ubar saenggeusna, teu kudu nginum deui
Ulah nepi ka ngagandakeun dosis
Cara ngonsumsi jeung épék samping
Laktulosa bisa dikonsumsi saacan atawa saenggeus dahar
Ieu ubar ogé bisa dicampurkeun kana jus, susu, atawa opieun
Saupama ubarna amis teuing, bisa ditambahan ku cihérang atawa jus
Ubar ieu ogé aya dina wangun sirop
Sedengkeun épék samping dina ngonsumsi ieu ubar nyaéta teu ngeunah angen, diaré, sebel jeung ongkék, kram otot, detak jantung henteu teratur, sarta kejang-kejang
Laktulosa ogé bisa nyababkeun déhidrasi jeung hiponatrémia pikeun orok
Dina ngonsumsi laktulosa, aya babaraha hal anu kudu diperhatikeun, di antarana baé nyaéta sabisana ulah nginum laktulosa saupama boga gangguan nyerna gula (galaktosémia)
Tuluy, ati-ati saupama laktulosa diinum ku anu boga panyakit diabét jeung gangguan éléktrolit
Salian ti éta, kudu diperhatikeun yén pasén anu ngonsumsi laktulosa salila leuwih ti genep bulan, kudu ngalakukeun pamariksaan kasaimbangan éléktrolit sacara rutin
Sabisana ulah nginum laktulosa saupama pasén eukeur ngalakonan diét husus rendah galaktosa (gula susu)
Pandémi koronavirus 2019 di Britania Raya mimiti kapanggih di tanggal 31 Januari 2020 nalika warga nagara Républik Rahayat Tiongkok mondok di hiji hotél di York
Per tanggal 2 Méi 2020, kacatet geus aya 177.454 kasus positip, sarta 27.510 urang anu tilar dunya
Hal éta anu nyababkeun Inggris jadi nagara kalawan kasus anu tilar dunya panglobana katilu sadunya, sarta kadua sa-Éropa
Lobana kasus virus korona di Inggris ku sabab saeutikna alat tés sarta kakurangan "alat pelindung diri" (APD) pikeun tim médis
Mimitina, dua urang warga nagara Tiongkok anu asalna ti Kota Wuhan, Propinsi Hubei kakonfirmasi positip beunang ieu virus nalika manéhanana ngarasa teu ngareunah awak pas di Kota York, di tanggal 29 Januari 2020
Tuluy di tanggal 6 Pébruari, hiji usahawan Inggris di Brighton didiagnosis beunang koronavirus saenggeus ti Singapura
Di tanggal 5 Maret, hiji wanoja anu positip beunang koronavirus tilar dunya
Ieu mangrupa kasus tilar dunya munggaran di Britania Raya ku sabab virus korona
Di tanggal 29 April 2020, kacatet geus aya 26.097 urang anu tilar dunya ku sabab ieu pandémi
Ieu virus geus sumebar di sakabéh région di Britania Raya
Wliayah anu panglobana beunang ieu virus nyaéta London, kalawan 24.090 kasus
Di tanggal 23 Maret 2020, Pamaréntah Inggris ngalumakukeun kawijakan "lockdown" atawa karantina wewengkon salila tilu minggu
Tuluy di tanggal 16 April, pamaréntah ngumumkeun perpanjangan waktu "lockdown" salila tilu minggu deui ka hareup, ku sabab sumebarna virus korona anu gancang pisan di Inggris
di tanggal 1 Méi 2020, Perdana Mentri Inggris Boris Johnson geus siap muka "lockdown" minggu hareup, sanajan angka anu tilar dunya ningkat
Manéhna ngaklaim yén puncak kasus virus korona di Inggris geus kaliwatan sarta kondisi nagara geus pulih
Tuluy ti tanggal anu sarua, Inggris mimiti ngalogorkeun kawijakan "lockdown"-na
Ku sabab ayana ieu sasalad, laju ékonomi Inggris nurun, malahan mah kaancam bakal résési
Dikira-kira ékonomi Inggris bisa nurun nepi ka 30 persén ku lantaran virus korona
Pajabat anu positip
Pajabat anu beunang ieu sasalad sahenteuna aya tilu, nyaéta Putra Makuta Charles, Perdana Mentri Boris Johnson, sarta Mentri Kaséhatan Nadine Dorries
Perdana Mentri Boris Johnson dinyatakeun positip di tangal 27 Maret 2020, tuluy ngalakonan perawatan sarta pulih di tanggal 26 April
Salila manéhna dirawat, tugasna salaku perdana mentri diwakilan ku Mentri Luar Nagri sakaligus Sékretaris Nagara Dominic Raab
Ki Mangunsarkoro atawa Sarmidi Mangunsarkoro () nyaéta saurang pajuang dina widang atikan Nasional
Anjeuna kungsi ka peto ngalungguhan jabatan "Menteri Pendidikan dan Kebudayaan Indonesia" mimiti taun 1949 nepi ka taun 1950
Ki Sarmidi Mangunsarkoro gumelar 23 Méi 1904 di Surakarta Anjeuna digedékeun dina lingkungan kulawarga pagawé Karaton Surakarta
Ki Sarmidi Mangunsarkoro sabada lulus ti Sekolah Guru "Arjuna" di Jakarta langsung dipercaya jadi guru HIS Tamansiswa Yogyakarta, nya tidieu pisan anjeuna mimiti museurkeun sagala élmu pangaweruh pikeun ngabdi ka bangsa tur Nagara
Nincak taun 1929 Ki Sarmidi Mangunsarkoro meunang kapercayaan ngalungguhan jabatan "Kepala Sekolah" HIS Budi Utomo Jakarta
Sataun ti harita, meunang kapercayaan ti warga masarakat sabudeureun Kemayoran tur meunang restu ti Ki Hadjar Dewantara, anjeuna ngadegkeun hiji paguron "(Perguruan Tamansiswa)" di Jakarta
"Perguruan Tamansiswa di Jakarta ieu sabenerna mangrupa hiji gawé bareng HIS Budi Utomo jeung HIS Marsudi Rukun nu mana duanana ogé aya dina pangaping Ki Sarmidi Mangunsarkoro, ka dieunakeun ieu paguron "Perguruan Tamansiswa Cabang" Jakarta ngarandapan hiji kamajuan sarta kamekaran nu pohara ngagumbirakeun nepi ka kiwari
Mangsa Babakti di Taman Siswa
Mangsa panutupan Kongrés atawa "Rapat Besar Umum Tamansiswa" nu munggaran di Yogyakarta ping 13 Agustus 1930, Ki Sarmidi Mangunsarkoro bareng jeung Ki Sadikin, Ki S. Djojoprajitno, Ki Poeger, Ki Kadiroen sarta Ki Safioedin Soerjopoetro mangrupa wawakil ti "Persatuan Tamansiswa seluruh Indonesia" nandatangan hiji piagam nu nétélakeun masrhakeun tur narima "Piagam Persatuan Perjanjian Pendirian" nu asalna ti Ki Hadjar Dewantara, Ki Tjokrodirjo sarta Ki Pronowidigdo
Dewantara, Ki Tjokrodirjo sarta Ki Pronowidigdo geusan ngadegkeun hiji usaha dina widang atikan nu didadasaran kana kahirupan bangsa tur Nagara nu dibéré ngaran "Tamansiswa" kalayan diadegkeun dina 3 Juli 1922 di Yogyakarta
Salaku salah saurang nu kapilih ku Ki Hadjar Dewantara pikeun ngamekarkeun, ngalaksanakeun tur ngamodérnisasikeun "Tamansiswa" nu didadasaran kana cinta ka Nagara sarta mibanda jiwa nasional, tangtuna Ki Sarmidi Mangunsarkoro mibanda sababaraha pamikiran pikeun ngawujudkeun cita-cita atikan "Tamansiswa"
Nincak taun 1931 Ki Sarmidi Mangunsarkoro meunang pancén pikeun nyieun "Rencana Pelajaran Baru" tur dina taun 1932 disahkeun ngajadi "Daftar Pelajaran Mangunsarkoro"
Ku ayana ieu pancén dina taun 1932 anjeuna ogé nulis hiji buku nu judulna "Pedoman Pengantar Guru Nasional", Ieu buku malahan nepi ka di citak deui dina taun 1935
Dina sajeroeun buku "Daftar Pelajaran Mangunsarkoro" nu atra ngébréhkeun cita-cita Tamansiswa sarta "Pengantar Guru Nasional" éta ngagedurna sumanget "pergerakan nasional" di Indonésia hususna di Asia dina pada umumna
Bisa disebutkeun pamikiranna geus ngawakilan salah sahiji aspék tina hudangna rasa nasionalisme tayalian "aspek kebudayaan", nu sanyatana ieu mangrupa hiji usaha pikeun ngaguar, ngabuktikeun ogé nguji kana "hukum-hukum kasusilaan" sarta nebarkeun pirang pirang pamikiran anyar nu saluyu jeung alam sarta zaman
Dua aspék nu séjén tayalian "aspek sosial ekonomis" hiji tarékah pikeun ngaronjatkeun darajat sakabéh rakyat kujalan ngudar talikung ekonomi bangsa-bangsa Eropa jeung Barat, sedengkeun dina "aspék pulitik" tayalian tarékah pikeun ngarebut kakawasaan pulitik tina leungeun pamaréntah "kolonialisme" Walanda
Nincak taun 1947 Ki Sarmidi Mangunsarkoro kapapancénan ku Ki Hadjar Dewantara pikeun mupuhuan panaluntikan geusan ngarumuskeun "dasar-dasar perjuangan Tamansiswa", nu didadasaran tina "Asas" Tamansiswa 1922
Dina gempungan atawa "Rapat Besar Umum Tamansiswa" Tahun 1947 hasil gawé panitia Ki Mangunsarkoro nudingaranan "Pancadarma" ditarima kalawan jadi dadasar tina "Dasar Tamansiswa", Tayalian : "Kodrat Alam, Kamerdékaan, Kabudayaan, Kabangsaan, sarta Kamanusaan"
Parjuangan Ki Sarmidi Mangunsarkoro utamana dina widang atikan, kayaning dina taun 1930-1938 jadi anggota "Pengurus Besar Kepanduan Bangsa Indonesia (KBI)" sarta ngawulang "Kepanduan Nasional" nu bébas tina pangaruh kolonialisme Walanda
Saterusna dina taun 1932-1940 anjeuna ngalungguhan jabatan jadi pupuhu "Departemen Pendidikan dan Pengajaran Majelis Tinggi Tamansiswa" disambi jeung mupuhuan atawa "Pemimpin Umum Tamansiswa Jawa Barat"
Nincak taun 1933 Ki Sarmidi Mangunsarkoro kapeto jadi pupuhu "Taman Dewasa Raya" di Jakarta anu museurkeun diri dina widang "Pendidikan jeung Pengajaran"
Ki Sarmidi Mangunsarkoro beuki ka dieu beuki kasohor tur nyéngclak di lingkungan pendidikan kitu deui di lingkungan pulitik ngaliwatan Partey Nasional Indonesia (PNI)
Ki Sarmidi Mangunsarkoro dina taun 1928 milu minton dina padungdengan "Kongres Pemuda" 28 Oktober 1928 nepikeun hiji pidato ngeunaan "Pendidikan Nasional", nu nétélakeun yén ti bubudak kudu meunang atikan kabangsaan kucara "demokratis", kitu deui perluna kasaimbangan atikan di sakola jeung atikan di imah
Ki Sarmidi Mangunsarkoro kungsi kapilih jadi pupuhu PNI nu munggaran ieu hasil tina Kongrés "Serikat Rakyat Indonesia (SERINDO)" di Kediri sarta ngalarang kana praktek politik kompromi jeung Walanda, mangsa harita "(Perjanjian Linggarjati dan Renvile)"
Mangsa lumangsungna "agrési" Walanda II di Yogyakarta, Ki Sarmidi Mangunsarkoro kungsi ditahan tur asup ka penjara di Wirogunan
Nalika "Kabinet Hatta II" lumangsung dina Agustus 1949 nepi ka Januari 1950, Ki Sarmidi Mangunsarkoro kapeto jadi "Menteri Pendidikan, Pengajaran, dan Kebudayaan (PP dan K) RI"
Mangsa ngalungguha Menteri PP jeung K, anjeuna ngadegkeun tur ngaresmikeun ngadegna "Akademi Seni Rupa Indonesia (ASRI)" di Yogyakarta, ngadegkeun Konservatori Karawitan di Surakarta, sarta milu aub dina dina cikal bakal gumelarna "Universitas Gadjah Mada" (UGM) Yogyakarta
Kapercayaan pamarentah kana sagala "dedikasi" sarta "reputasina", Ki Sarmidi Mangunsarkoro dipercaya deui ngalungguhan "Menteri PP dan K RI" mangsa Kabinet Halim mimiti Januari 1950 nepi ka September 1950, kalayan anjeuna hasil "menyusun dan memperjuangkan" di parlemen Undang Undang No 4/1950 ngeunaan "Dasar-dasar Pendidikan dan Pengajaran di Sekolah" pikeun sakuliah Indonesia
UU No 4/1950 ieu disahkeun tur sakaligus jadi "Undang Undang Pendidikan Nasional" nu munggaran
Ki Sarmidi Mangunsarkoro tilar dunya ping 8 Juni 1957 di Jakarta, dikurebkeun di pajaratan kulawarga "Besar Tamansiswa"
Taman Wijaya Brata, Celeban, Yogyakarta
Alatan gedé jasa-jasana, Alm Ki Sarmidi Mangunsarkoro narima tanda jasa Bintang Mahaputra Adipradana ti Pamaréntah, sarta bukti pangajén ti Tamansiswa katut Rakyat
Ki Sarmidi Mangunsarkoro dina sapopoéna hurup kalayan basajan, dina mikir jeung tindakanna salawasna nunjul kana rasa kabangsaan jeung rasa nasional nu kandel
Katempo tina dangdanan sapopoé : maké kopéah nu rada buleud, kumis kandel, kaméja Schiller bodas dibarung jeung sarung Samarinda tur maké sendal
Ieu dangdanan basajan téh, ku anjeuna dilarapkeun nalika kapeto jadi Menteri PP dan K, anjeuna henteu daékeun nyicingan imah dinasna menteri
Mun kaparengan nyaluuhan acara jamuan keprésidenan, di jalan gedé atawa indit ka Jakarta ogé henteu katinggaleun maké sarung jeung kopéah
Buku nu kungi ditulis
Dina sapanjang hirupna , Ki Sarmidi Mangunsarkoro nulis sababaraha buku ngeunaan atikan nasional, Kabudayaan jeung ogé pulitik
Ieu teu leupas tina gedéna perhatian anjeuna kana éta tilu widang
Buku-buku tulisana saperti:
Pandemi koronavirus 2019 di Britania Raya
Pandémi koronavirus 2019 di Jérman mimiti kapanggih di tanggal 27 Januari 2020 di Bavaria, saenggeus hiji lalaki papanggih jeung babaturanana urang Tiongkok
Ieu ngajadikeun Jérman jadi nagara kadua anu ngonfirmasi ayana kasus positip virus korona saenggeus Prancis
Per tanggal 3 Méi 2020, kacatet geus aya 165.016 kasus positip, 6.812 kasus anu tilar dunya, sarta total anu cageur nyaéta 130.006 urang atawa 78,7%
Hal éta anu nyababkeun Jérman jadi nagara anu "berhasil" ngalawan ieu virus
Jérman jadi nagara kalawan kasus tiwas anu kawilang saeutik dibanding nagara-nagara Éropa séjén, saperti Inggris, Prancis, jeung Italia
Ayeuna, Jérman geus diklaim ngahasil dina ngendalikeun ieu sasalad
Ieu ku lantaran tés masal geus dilakukeun ti mimiti kénéh, patuhna masarakat kana kawijakan pangwatesan sosial, sarta sistem kaséhatan anu kuat
Mimitina, hiji lalaki éta papanggih jeung babaturanana, warga nagara Tiongkok anu eukeur ngalungguhan acara palatihan pausahaan di Nagara Bagian Bavaria
Lalaki 33 taun ieu cicing di deukeut Starnberg, kira-kira 30 kilométer kiduleun Munich
Ieu lalaki téh kawilang séhat numutkeun otoritas kaséhatan, sarta langsung diisolasi
Tuluy, jelema-jelema anu kontak jeung manéhna dibéré nyaho sarta dimonitor jaga-jaga bisi virusna sumebar
Di tanggal 28 April 2020, ieu virus geus sumebar di sakabéh nagara bagian di Jérman
Jumlah kasus nyaéta 156.337, sarta anu tiwas nyaéta 5.913 urang
Nagara bagian anu panglobana kasus nyaéta Bavaria, tempat munggaran ieu virus mimiti kakonfirmasi
Per tanggal 19 Maret 2020, Pamaréntah Jérman ngalumakukeun kawijakan "lockdown" atawa karantina wewengkon, tapi henteu sacara nasional
Kota munggaran anu ngalumakukeun ieu kawijakan nyaéta Kota Mitterteich, Bavaria
Tuluy di tanggal 15 April, kawijakan lockdown diperpanjang nepi ka 3 Méi, ku sabab jumlah kasus anu tuluy nambahan
Sanajan kitu, Pamaréntah ngarancang pikeun muka "lockdown" sacara bertahap, saperti babaraha kantor jeung sakola anu mimiti dibuka deui
Di tanggal 20 April, babaraha toko anu legana maksimal 800 méter pasagi diijinkeun pikeun dibuka, nyusul kawijakan pikeun ngalogorkeun lockdown, kalawan tetep merhatikeun jarak aman 1,5 méter
Ku sabab aya ieu sasalad, ékonomi Jérman kira-kira bakal kontraksi 6,6 persén, sarta bakal résési anu pangparahna sapanjang sajarah
Ku lantaran loba bisnis anu rugi, sarta loba jalma anu kaleungitan pagawéan
Pandemi koronavirus 2019 di Jerman
Pandémi koronavirus 2019 di Jerman
Pandémi koronavirus 2019 di Koréa Kidul mimiti kapanggih di tanggal 20 Januari 2020, nalika hiji wanoja 35 taun anu asalna ti Kota Wuhan, Propinsi Hubei, Tiongkok kapanggih di Bandar Udara Internasional Incheon eukeur dina kaayaan rieut
Per tanggal 4 Méi 2020, kacatet geus aya 10.801 kasus positip, 252 kasus tilar dunya, sarta 9.217 urang anu geus cageur
Perséntaseu anu cageur di nagara ieu 85%, sedengkeun anu tilar dunya nyaéta 2,33%
Koréa Kidul nyaéta salah sahiji nagara anu kawilang suksés dina ngendalikeun ieu pandémi
Ieu kabuktian ku jumlah kasus anyar anu ka dieunakeun beuki ngurangan, malahan di tanggal 30 April 2020, Koréa Kidul nyatet euweuh kasus anyar dina poé éta hiji-hiji acan
Pamaréntah Koréa Kidul henteu ngalumakukeun kawijakan "lockdown" atawa karantina wewengkon
Sanajan kitu, pamaréntah ngalakukeun tés massal pikeun wargana, palacakan anu sigap, parawatan pasén, sarta transparansi data anu bisa ngawangun kapercayaan publik
Salian ti éta, sanksi atawa denda ogé lumaku pikeun anu nolak dités sarta anu nolak dikarantina
Mimitina, hiji wanoja 35 taun warga nagara Tiongkok ti Wuhan, ka Bandara Internasional Incheon, 19 Januari 2020
Saenggeus kapanggih boga gejala demam, manéhanana langsung diisolasi
Tuluy jelema-jelema anu kungsi kontak jeung manéhna, kaasup kru pasawat, langsung diinvéstigasi
Manéhna ngeluh rarieut, sarta nyeri otot nalika di Wuhan di tanggal 18 Januari, sarta inisiatip ka rumah sakit satempat, di dinya, manéhna didiagnosis flu
Tuluy isukanana pas manéhna ka Koréa Kidul, suhu badanna 38,3 darajat Célcius, tuluy diisolasi di rumah sakit sarta dités "Reverse Transcriptase-Polymerase Chain Reaction" (PT-PCR) di laboratorium, tungtungna hasil tés éta nunjukkeun yén manéhna positip beunang virus korona
Manéhna dilaporkeun teu kungsi ka pasar, utamana pasar sasatoan liar di Wuhan, anu disebut-sebut jadi tempat mimiti sumebarna virus di kota éta
Ieu virus geus sumebar di sakabéh propinsi jeung kota satingkat propinsi di Koreá Kidul
Salila ieu, kasus anu panglobana aya di Kota Daégu, disebut-sebut ku sabab Sékté Garéja Shincheonji anu keukeuh ngayakeun kebaktian di tengah situasi pamaréntah anu nerapkeun kawijakan "social distancing," anu matak ieu virus téréh nyebar ka para jamaahna
Kawijakan "social distancing"
Koréa Kidul nyaéta hiji ti babaraha nagara anu teu ngalumakukeun kawijakan "lockdown" atawa karantina wewengkon, tapi ngalumakukeun kawijakan "social distancing" atawa pangwatesan sosial pikeun wargana
Ieu kawijakan lumaku per tanggal 22 Maret 2020, sarta di tanggal 4 April, ieu kawijakan diperpanjang salila dua minggu ka hareup lantaran dianggap éféktif pikeun nurunkeun jumlah kasus virus korona di Koréa Kidul nepi ka 70 persén
Tuluy ti tanggal 6 Méi, Pamaréntah Koréa Kidul naglogorkeun kawijakan pangwatesan sosial, ku lantaran jumlah kasus anu geus nurun sarta geus bisa dikendalikeun
Taman, pabukon, jeung sakola bakal dibuka sacara bertahap, sarta kagiatan bisnis di fasilitas publik bakal diijinkeun deui sacara bertahap
Sanajan kitu, warga dipépélingan pikeun ngajalankeun imbauan ngeunaan COVID-19 sapopoéna
Ku sabab ayana ieu sasalad, ékonomi Koréa Kidul beunang imbasna
Lemahna ékonomi ku sabab paméntaan konsumén jeung ékspor anu nurun
Di périodeu Januari-Maret 2020, ékonomi Koréa Kidul nyusut 1,4 persén dibanding kuartal kaopat 2019 numutkeun Bank of Korea
Paméntaan konsumén turun 6,4 persén, sedengkeun ékspor turun 2 persén
Di kuartal kahiji 2020, ékonomi Koréa Kidul ngan tumuwuh 1,3 persén
Bandara Internasional Incheon
Bandara Internasional Tan Son Nhat
Pandémi koronavirus 2019 di Taiwan atawa di Républik Tiongkok mimiti kapanggih di tanggal 21 Januari 2020 di Bandar Udara Internasional Taoyuan Taiwan
Per tanggal 5 Méi 2020, kacatet geus aya 438 kasus positip virus korona, 6 urang tilar dunya, sarta 334 urang cageur
Perséntaseu jelema anu geus cageur nyaéta persén, sarta anu tilar dunya ngan 1,3 persén
Ieu anu nyababkeun Taiwan disebut-sebut jadi nagara anu suksés ngendalikeun virus korona
Taiwan mangrupa nagara anu teu naglumakukeun "lockdown" atawa karantina
Sanajan kitu, Taiwan suksés ngendalikeun ieu virus
Ieu kabuktian ku jumlah kasus anu saeutik, malahan kungsi euweuh kasus dina sabulan ka tukang, Sanajan perenahna nagn babaraha ratus kilométer jeung Tiongkok Daratan anu jadi sumber sumebarna virus
Taiwan ogé bisa suksés ngalawan pandémi tanpa bantuan WHO
Suksésna Taiwan ngendalikeun ieu sasalad ku sabab pamaréntahna geus siaga ti saprak ieu virus mimiti kapanggih di tanggal 31 Désémber 2019. pamaréntah ngalarang ékspor masker pikeun stok jero nagri ti tanggal 24 Januari
Pamaréntah ogé ngalacak lalampahan wargana maké téhnologi
Salain ti éta, warga Taiwan anu disiplin dina ngalakonan "social distancing"
Anu terahir, pamaréntah nyadiakeun informasi anu transparan pikeu wargana ngeunaan ieu pandémi
Mimitina, hiji wanoja 50 taun anu asalna ti Wuhan, Hubéi, Tiongkok, kapanggih ngalaman gejala rieut di Bandar Udara Internasional Taoyuan, nalika rék ka Taiwan
Babaraha nagara saperti Koréa Kidul jeung Thailand geus ngonfirmasi ayana ieu virus di nagarana kamari-kamari
Ku sabab Kawijakan Hiji Tiongkok, Taiwan, anu ngaran resmina "Républik Tiongkok" ti taun 1971 dikaluarkeun ku PBB ku sabab digentikeun ku Républik Rahayat Tiongkok anu ngawasaan Tiongkok Daratan
Ku sabab lain anggota PBB, Taiwan ogé lain anggota Organisasi Kaséhatan Dunya (WHO)
Taiwan teu bisa ngaksés informasi jeung data ti WHO, Taiwan ogé teu bisa ménta bantuan ka WHO sarta ngalungguhan konférénsi WHO
WHO ngarasa Taiwan geus kawakilan ku RRT ku sabab dianggap asup wilayah RRT
taiwan anggap yén RRT teu pantes ngawakilan manéhna di WHO
Taiwan ogé nganggap yén situasi éta nyababkeun manéhna teu bisa partisipasi dina ngalawan ieu virus di mancanagara
Salian ti éta, Diréktur Jéndral WHO, Tedros Adhanom Ghebreyesus nuduh Taiwan ngahina sarta nyerang pribadi manéhna
Hal éta diungkabkeun manéhna nalika konférénsi WHO di Jenewa
Hal éta dibantah ku Mentri Luar Nagri Taiwan Joseph Wu
Pamaréntah Républik Tiongkok ngalumakukeun kawijakan "social distancing" atawa pangwatesan sosial di nagarana
Unggal warga dipépélingan pikeun ngajaga jarak aman saméter lamun di luar rohangan sarta saméter satengah lamun di luar rohangan
Saupama éta kawijakan teu bisa dilakonan di tempat anu sibuk, saperti stasion karéta api, mangka warga wajib maké masker
Warga anu ngalanggar aturan ieu dihukum ngalakonan karantina mandiri tuluy warga anu ngahaja kaluar ti imah salila karantina mandiri, didenda 33 rébu dolar AS
Bandara Internasional Kuala Lumpur
Bandara Internasional Cam Ranh
Bandara Internasional Rafik Hariri
Bandara Ca Mau
Bandara Internasional Da Nang
Bandara Dong Hoi
Bandara Internasional Arlanda
Bandara Sao Vang
Bandara Internasional Long Thanh
Bandara Con Dao
Didik Prasetyo () atawa nu dipiwanoh Didi Kempot nyaéta penyanyi sarta pencipta lagu campursari jeung congdut ti Surakarta
Didi Kempot téh anak ti Ranto Edi Gudel atawa nu dipiwanoh ku ngaran Mbah Ranto, sarta adi kandung ti pelawak Srimulat Mamiek Pondang atawa nu dipiwanoh Mamiek Prakoso
Lolobana lagu nu diciptakeun ku Didi Kempot miboga makna nyeri haté, ku kituna manéhna miboga landihan "Godfather of Broken Heart."
Didi Kempot téh asalna ti kulawarga seniman, Bapakna Ranto Edi Gudel nyaéta tokoh lawak nu kasohor, khususna dina widang sandiwara Jawa atawa ketoprak, sadengkeun indungna Umiyati Siti Nurjanah mangrupa sindén di Ngawi, kitu deui lanceukna Mamiek Pondang atawa nu dipiwanoh Mamiek Prakoso mangrupa tokoh lawak nu kasohor ngaliwatan grup lawak Srimulat
Didi kawin jeung istri kahijina, Saputri dina taun 1989, manéhna miboga tilu budak, hanjakal ngan dua urang nu bisa salamet dibabarkeun, nyaéta Lintang Ayu Tyas Prastri jeung Siola Putri Reginaresi
Anak sulungna, Lintang, ngantunkeun dina yuswa genep bulan, sadengkeun wanci kakandungan anak katilu, bojona ngalaman kaguguran, ku kituna ngan hiji bayina nu salamet nepi ka kiwari
Dina salah sahiji albumna aya lagu nu judulna "Bayi Suci", éta lagu nyaritakeun pangalaman pribadi manéhna wanci kaleungitan dua urang bayi
Kiwari Saputri jeung Siola padumukanna di Desa Majasem, Ngawi, Jawa Wétan
Didi Kempot kawin jeung istri kaduana nyaéta Yan Vellia dina taun 1997 Didi Kempot jeung Yen Vellia béda umur nepi ka 15 taun, manéhna miboga dua urang budak ti Yan Vellia, nyaéta Saka Praja jeung Seika Zanithaqisya Prasetya
Yen Vellia mangrupa penyanyi dangdut asal Semarang, Jawa Tengah
Manéhna kagabung dina grup Orkes Dangdut Ervana 89, salah sahiji grup orkes dangdut nu kakoncara di Solo wanci harita
Didi Kempot kungsi sababaraha kali nyieun lagu sarta nyanyi bareng jeung pamajikan kaduana ieu, nu diantarana lagu "Modal Dengkul"' jeung "'Perawan Kalimantan"'
Kiwari Yen Vellia sarta dua budakna padumukan di Banyuanyar, Kecamatan Banjarsari, Kota Solo, Jawa Tengah
Didi Kempot tilar dunya dina tanggal 5 Mei 2020 jam 07.45 WIB dina yuswa 53 taun di Rumah Sakit Kasih Ibu Surakarta kusabab kasakit "henti jantung"
Manéhna kungsi ngarandapan gering panas sapoé saacanna
Layon Didi Kempot dikurebkeun dina poé harita jam 15:00 WIB di Tempat Pemakaman Umum Desa Majasem, Kecamatan Kendal, Ngawi, Jawa Wétan nu deukeut jeung kuburan budak sulungna
Masarakat mikawanoh Didi Kempot salaku Maéstro musik campursari nu geus nyiptakeun mangratus-ratus lagu campursari jeung congdut
Campursari dipilih ku Didi Kempot ku lantaran manéhna ngarasa prihatin kusabab dina wanci harita saeutik pisan nonoman nu kairut ku jenis musik éta
Awal karirna dimimitian ti taun 1984 nepi ka 1986 manéhna jadi pangamén jalanan, nu tuluy dina taun 1987 nepi ka taun 1989 manéhna ngarantau ka Jakarta, miharep bisa aya label rékaman nu kairut ku lagu-lagu nu geus diciptakeun manéhna
Ngaran Kempot nu aya tukangeun Didi nu dipaké keur ngaran panggung, nyaéta singgetan tina Kelompok Pengamen Trotoar, salah sahiji ngaran grup pangamén asal Solo
Dina taun 1989, "Musica Studio's" kairut ku lagu-lagu Didi Kempot, dina taun éta manéhna ngamimitian medalkeun album munggaran, lagu nu jadi andelanna nyaéta "Cidro"
Loba lagu manéhna kayaning "Cidro, Banyu Langit, Suket Teki" sarta "Pamer Bojo" ditongton nepi ka jutaan kali di YouTube
Salian ti éta loba ogé nu nyanyikeun deui atawa nga-"cover" lagu manéhna
Didi Kempot nyatakeun yén manéhna ngijinan lagu-laguna di nyanyikeun deui ku penyanyi séjén salila penyanyi éta ménta ijin ka manéhna kusabab karya nu dihasilkeun miboga hak ciipta
Manéhna nga umpamakeun penyanyi nu teu ménta ijin kayaning maling nu nyokot hasil karya batur, nepi ka kiwari manéhna can nampa "royalti" ti hal éta
Didi Kemppot ngarasa dirugikeun ku penyanyi nu geus nganyanyikeun ulang lagu manéhna tapi teu ménta ijin, kusabab nu nyanyikeun deui lagu manéhna meunang "royalti" sadengkeun Didi henteu narima "royalti" ti lagu hasil karya manéhna
Didi Kempot geus nulis sakitar leuwih ti 700 leuwih judul lagu nu lolobana lagu-lagu éta ditulis dina basa Jawa sangkan miboga téma nyeri haté jeung téma kasedihan
Salian éta, sababaraha lagu nu diciptakeun miboga ciri has dina judul laguna, nyaéta maké sababaraha ngaran tempat, kayaning ""Stasiun Balapan", "Terminal Tirtonadi", "Kopi Lampung", "Perawan Kalimantan", "Parangtritis", "Pantai Klayar", "Tanjung Perak", "Tanjung Mas Ninggal Janji", "Magelang Nyimpen Janji", "Ademe Kutho Malang", "Kangen Magetan", "Kangen Nickerie""
Ideu pikeun lagu éta datang wanci manéhna keur jalan-jalan jeung ngadéngé carita ti masarakat dinya
Manéhna miboga kayakinan, yén sababaraha tempat miboga kenangan sorangan pikeun masing-masing jalma
H. Oded Muhammad Danial, S.A.P
(), atawa Kang Oded, nyaéta politisi jeung Wali Kota Bandung keur période 2018-2023
Sateuacanna, manéhna jadi Wakil Wali Kota Bandung période 2013-2028, ngaréncangan wali kota sateuacanna, Ridwan Kamil
Sateuacan jadi Wali Kota Bandung, Oded kungsi ogé jadi Wakil Pupuhu Komisi B DPRD Kota Bandung jeung Ketua DPD PKS Kota Bandung
H.Yana Mulyana, S.E
() nyaéta politisi jeung pengusaha anu ayeuna ngajabat jadi Wakil Wali Kota Bandung période 2018-2023, ngaréncangan Wali Kota Bandung, Oded M. Danial
Di samping éta, Yana Mulyana katelah ogé ku ngadirikeun radio Rase FM
Yana Mulyana katelah janten salah sahiji pendiri salah sahiji radio di Kota Bandung nyaéta Rase FM
Sateuacanna, radio ieu didirikeun taun 1983 ku Dra
Titi Mutiarsih jeung Ietje Farida Soepardjo, mung perijinan kanggo pendirian Rase FM kahambat nepi taun 1987
Di taun 1987, Yana Mulyana ngalanjutkeun usaha kanggo meunangkeun ijin radio
Di tanggal 1 Oktober 1988, ahirna Rase FM mulai ngalakukeun siaran percobaan
Salain ti ngadirikeun Rase FM, Yana Mulyana ngembangkeun diri dina bidang properti, nepi janten Ketua DPD REI (Real Estate Indonesia) di taun 2011-2014
Manéhna ogé kungsi aktif di sababaraha organisasi, saperti janten Bendahara KNPI Jawa Barat (1991-1997), Wakil Pupuhu HIPMI (Himpunan Pengusaha Muda Indonésia) di taun 200-2006, jeung Sékrétaris Déwan Pertimbangan Kadin Jabar di taun 2009-2013
Di samping éta, Yana Mulyana ogé pernah aktif di bidang kaolahragaan
Anjeunna sempet jadi Pupuhu Taekwondo Jabar (2009-2013) jeung pupuhu PSSI Kota Bandung (2014-2018) Politik
Di awal taun 2017, Yana Mulyana ngawalan karir politikna jadi bakal calon walikota/wakil walikota di Partai Gerindra
Sateuacanna manéhna geus pernah sosialisasi ngeunaan mimpina jadi walikota/wakil walikota
Di taun 2018, manéhna jadi calon Wakil Walikota Bandung baréng calon Wali Kota Bandung Oded M. Danial di nomor urut 3
Ahirna Yana Mulyana jadi Wakil Wali Kota Bandung ku meunangkeun 634.682 sora di Pemilihan Wali Kota Bandung 2018
Nyi Rara Kidul
Opieun atawa Lalawuh () nyaéta istilah pikeun kadaharan anu lain mangrupa menu utama
Kadaharan anu dianggap opieun nyaéta kadaharan pikeun ngaleungitkeun rasa lapar pikeun saheulaanan, sarta méré saeutik tanaga pikeun awak, atawa anu didahar pikeun ngasaan rasana
Kantor (tina basa Walanda "kantoor", manéhna tina basa Prancis "comptoir") nyaéta sesebutan pikeun tempat anu dippaké pikeun niaga ataw pausahaan anu dijalankeun sacara rutin
Kantor bisa ngan mangrupa sakamar atawa sarohangan leutik atawa wangunan tingkat anu jangkung
Kantor sok dibagi jadi dua jinis; kantor anu panggedéna jeung pangpentingna biasana dijadikeun kantor pusat, sedengkeun kantor-kantor lianna dingaranan kantor cabang
Kantor bisa diwangun ampir di mana baé sarta dina wangunan naon baé, tapi babaraha sarat modéren diperelukeun
Sarat-sarat ieu bisa miboga dasar hukum (misalna, "tingkat penerangan kudu layak") atawa téhnis (misalna, "syarat pikeun jaringan komputer")
Salian ti éta, sarat lianna saperti kaamanan jeung fléksibilitas tataruang ("layout"), ngakibatkeun wangunan-wangunan dijieun husus pikeun pakantoran
Hiji "gedong perkantoran" ("office building", ogé disebut "office block" atawa "business center" mangrupa hiji wangunan komérsial kalawan rohangan-rohangan anu husus didésain pikeun pakantoran
Loba gedong kantor anu boga fasilitas dapur jeung kamar staf, anu mana para pagawé bisa dahar atawa reureuh sakeudeung
Loba rohangan kantor kiwari anu manrupa rohangan "" anu hartina pageusina bisa babagi rohangan jeung fasilitas
Kapuloan nyaéta ranté atanapi kelompok kapuloan pulo, pulo anu diwangun ku tektonik
Kecap "Kapuloan" asalna tina basa Yunani ἄρχι- - arkhi- ("sirah") sareng "πέλαγος" - pelagos ("laut") anu asalna tina rekonstruksi linguistik Yunani abad pertengahan "ἀρχιπέλαγος" tepatna kanggo Laut Aegean sareng, engké, dina mindahkeun cara pikeun ngarujuk kana Archipelago linguistic Aegean atanapi ngarujuk kana jumlah ageung pulo
Ayeuna ilaharna dianggo anu ngarujuk kana sagolongan pulo anu ageung sapertos sumebar di Laut Aegean
Gatot Mangkoepradja nyaéta saurang inohong sarta Pahlawan Indonésia mangsa kolonial Walanda
Ramana tayalian dr. Saleh Mangkoepradja, dokter munggaran nu asalna ti daérah Sumedang
Organisasi sarta Pulitik
Mimiti tina ngadegkeun Paguyuban Pasundan dina taun 1913 kalayan aub dina "Algemene Studie Club", nya di dieu pisan tepung jeung Ir
Ancrubna Gatot Mangkoepradja dina "pergerakan nasional" dimimitian nalika anjeuna milu aub jeung ‘’Perhimpunan Indonesia’’ (PI)
Nalika Partéy Nasional Indonésia (PNI) diadegkeun di Bandung dina kaping 4 Juli 1927, Gatot Mangkoepradja geuwat ngagabung jeung ieu organisasi nu harita dipupuhuan ku Ir
Balukar tina lalampahanna nanjeurkeun konsép "revolusi" Indonésia, ku kituna dina kaping 24 Desember 1929 pamaréntah kolonial Hindia Walanda ngaluarkeun paréntah pikeun nyerek Gatot Mangkoepradja katut sakumna pamingpin PNI nuliana.Gatot Mangkoepradja antukna ka cerek dina kaping 29 Desember 1929 di Yogyakarta
Gatot dicerek bareng jeung Ir
Aranjeuna tulus digiring ka Bandung sarta diasupkeun ka pangbérokan di Banceuy
Dina kaping 18 Agustus 1930, Gatot Mangkoepradja mimiti di singhareupkeun kana "Landraad Bandung" atawa "pengadilan" babarengan jeung Ir
Soekarno, Maskoen Soemadiredja, sarta Soepriadinata
Aranjeuna dituduh ngeunaan Pasal 169 "bis" sarta 153 "bis Wetboek van Strafrecht" (KUHP-na zaman kolonial)
Aranjeuna "diadili" ku "Hakim Ketua": Mr. Siegenbeek van Heukelom jeung "Jaksa Penuntut": R. Soemadisoerja
Ieu kajadian katelah kungaran Indonesia Menggugat
Ping 25 April 1931 alatan ayana pacengkadan, PNI robah ngajadi Partindo jeung ‘’PNI-Baru’’
Gatot Mangkoepradja ngahiji jeung Partindo lantaran anjeuna ngarasa mun ieu partéy mibanda "ideologi" nu sarua jeung PNI
Ngan henteu lila kituna téh, anjeuna kaluar deui tina Partindo alatan ngarasa kuciwa ka Soekarno tuluy ngahiji jeung ‘’PNI-Baru’’ nu harita dipupuhuan ku Hatta
Mangsa jajahan Jepang, Gatot Mangkoepradja nu geus dipiwanoh ku Jepang saméméhna meunang kapercayaan pikeun ngajalankeun "Gerakan 3 A" tayalian "Nippon Pelindung Asia, Nippon Cahaya Asia, Nippon Pemimpin Asia"
Ngan hanjakal ieu tarékah Jepang henteu tinekanan ku lantaran dina kanyataan Gatot Mangkoepradja téh henteu bisa diajak gawé bareng
Kulantaran kitu anjeuna ngarandapan di penjarakeun ku "Kempeitei"
Sabada kaluar ti pangbérokan, anjuna ngusulkeun kaJepang pikeun ngadegkeun "Tentara Pembela Tanah Air" (PETA)
Antukna dina kaping 3 Oktober 1943 diadegkeun kalawan resmi "Pasukan Sukarela Pembela Tanah Air" (PETA) ngaliwatan "Osamu Seirei" No
44 Tahun 1943
Sabada kemerdékaan Gatot Mangkoepradja balik deui ngahiji jeung PNI dina taun 1948
Sataun ti harita anjeuna kapeto jadi "Sekretaris Jenderal" PNI ngaganti Sabillal Rasjad nu dipindahkeun ka KNIP
Anjeuna ninggalkeun PNI dina taun 1955 lantara kuciwa ku lantaran anggota PNI teu bisa ilubiung dina organisasi kadaérahan
Tuluy aya "Gerakan Pembela Panca Sila" (GPPS) nu diadegkeun pikeun lumangsungna "Pemilu 1955" ku urut pupuhu ‘’Partéy Nasional Indonésia’’ di Jawa Kulon
Ku PNI partey ieu dianggap sejenis organisasi front
Calon-calon GPPS loba asalna ti pejabat pamarentahan anu ogé anggota PNI
Réngsé kajadian "Pemberontakan G30S/Gestapu" taun 1965, Gatot Mangkoepradja nyebutkeun dirinna asup ka IPKI tayalian "Partai Ikatan Pendukung Kemerdekaan Indonesia" ku lantaran partéy ieu bajuang pikeun nyalametkeun Pancasila tina ancaman komunisme
Gatot Mangkoepradja tilar dunya ping 4 Oktober 1968 kalayan dikurebkeun di pajaratan Sirnaraga, Bandung
Aileen San Pablo Baviera (26 Agustus 1959 - 21 Maret 2020) nyaéta panaliti pulitik Pilipina sareng sinologi
Manéhna nyaéta salah sahiji Cina urang ahli ngarah di nagara-Na
Baviera maot tina radang paru-paru disababkeun ku virus COVID-19 dina awal 21 Maret 2020 di Rumah Sakit San Lazaro, Manila, Pilipina
Anjeunna ngagaduhan panyakit dina tanggal 12 Maret, nalika mulih ti damel salaku kongresman di Paris, Prancis
Pamajikan almarhum Villegas Baviera anu maot ku sabab serangan jantung dina taun 2018, Baviera tinggalkeun tilu budak anu salamet, Vita Amalya (lahir 1985), Mara Yasmin (lahir 1986) sareng Jorge Vittorio (lahir 1991)
Gin no Saji (Basa Inggris: "Silver Spoon") nyaéta hiji manga Jepang anu dijieun ku Hiromu Arakawa, mangaka anu sarua anu nyieun manga Fullmetal Alchemist
Manga ieu ogé tuluy diangkat jadi animé dua usum kalawan jumlah épisodeuna nyaéta 22 épisodeu
Ieu carita nyokot temmpat di Pulo Hokkaido
Saenggeus gagal dina ujian kalulusan SMP, Hachikén Yuugo rék nuluykeun sakolana di SMK Patanian Ooezo anu jauh ti Kota Sapporo
Manéhna hayang asup ka sakola éta sangkan bisa cicing jauh ti bapana anu maksa waé pikeun diajar
Di dieu, babaturan manéhna loba anu boga tujuan pikeun asup SMK, tapi Hachikén teu boga tujuan atawa cita-cita nanaon
Di dieu Hachikén mangggihan babaturan anu rupa-rupa, sarta henteu individualis teu saperti di kota
Hachikén ogé loba diajar ngeunaan élmu tatanén
Siegfried &amp; Roy mangrupikeun duo tukang sihir Jerman sareng Amérika, anu paling dikenal ku penampilanna kalayan singa bodas sareng maung bodas
Stasion Alastua (ATA) nyaéta stasion karéta api kelas III/leutik anu perenahna di Tlogomulyo, Pedurungan, Semarang
Stasion iue mangrupa stasion pangwétanna di Kota Semarang
Stasion ieu boga genep jalur, kalawan jalur 2 jeung 3 anu jadi sepur lempengna
Karéta api anu eureun di ieu stasion nyaéta Karéta api Kedung Sepur
Ngan, ti saprak jalur ganda pétak Alastua-Gubung diresmikeun di bulan Agustus 2013, sarta pétak Alastua-Semarang Tawang di bulan Désémber 2013, jalurna nambahan jadi genep
Kedung Sepur, jurusan Semarang jeung jurusan Ngrombo (komuter éksekutip) Tingali ogé
Karéta api Kedung Sepur
Stasion Brumbung (BBG) nyaéta stasion karéta api kelas I anu perenahna di Kembangarum, Mranggen, Demak
Stasion anu aya dina tingkat kaluhuran +16 méter ieu aya di Daérah Operasi IV Semarang
Stasion iue mangrupa stasion hiji-hijina anu aktip kénéh di Kabupatén Demak
Stasion ieu boga tujuh jalur, kalawan jalur 2 jeung 3 anu jadi sepur lempengna
Jalur ganda pétak Alastua-Gubung anu ngaliwatan ieu stasion diresmikeun di bulan Agustus 2013
Layanan kereta api
Angkutan Semen Dynamix, jurusan Cilacap Tingali ogé
Ganjarsabar nyaéta salah sahiji désa di kacamatan Nagrég, Kabupatén Bandung, Propinsi Jawa Barat, Indonésia
Semawung Daleman nyaéta salah sahiji désa di kacamatan Kutoarjo, Kabupatén Purworejo, Propinsi Jawa Tengah, Indonésia
Aksara Tionghoa basajan (Tionghoa Basajan: 简体字; Tionghoa Tradisional: 簡體字; pinyin: jiǎntǐzì; atawa Hanzi sederhana, ogé disebut 简化字/簡化字, jiǎnhuà zì) nyaéta salah sahiji tina dua rupa aksara Tionghoa jaman kiwari
Rupa anu lianna nyaéta Aksara Tionghoa tradisional atawa Hanzi tradisional
Hanzi basajan nyaéta aksara Tionghoa anu disederhanakeun sacra resmi ku pamaréntah Républik Rahayat Tiongkok dina tarékah ningkatkeun kamampuh dina widang maca jeung nulis
Tapi dina kamekaranana justru nyababkeun karancuan jeung aksara tradisional sarta ngaleungitkeun kaéndahan hurupna
Aksara Tionghoa basajan dipaké sacara resmi di Républik Rahayat Tiongkok, Malaysia, sarta Singapura
Pamakéan ieu aksara dilarang di Républik Tiongkok (Taiwan) ku sabab mangrupa produk ti pamaréntahan komunis
Penyederhanaan karakter dilakukeun ku babaraha cara, di antarana ngurangan babaraha guratan, ngarobah bentuk radikal, ngagabungkeun dua aksara anu boga harti anu béda jadi hiji, sarta nyokot aksara Kuna anu guratanna leuwih saeutik
Ratu Prillia Menez langkung dikenal salaku Ratu Sikumbang (; Jawi: راتو سيكومباڠ; ) nyaéta saurang panyanyi sareng aktris Indonésia keturunan Minangkabau sareng Melayu
Berang-berang raksasa nyaéta sato kulawarga séro pangbadagna di Amérika Kalér nu hirup dina Jaman És panungtungan, kiwari mah geus punah
Aya dua spésiés berang-berang raksasa anu kapanggih tina genus "Castoroides", nyaéta "Castoroides ohioensis" jeung "Castoroides leiseyorum"
Fosil munggaran anu kungsi kacatet kapanggih nyaéta di urut rawa deukeut Nashport, Ohio kungsi didadarkeun, sanajan teu dingaranan ku S.R
Hildreth taun 1837
Sataun ti harita saurang ahli géologi J.W
Foster nyebutkeun ieu spésimén téh minangka "Castoroides ohioensis" dina publikasina
Fosil berang-berang raksasa nu pangkolotna nyaéta tina spésiés "Castoroides leiseyorum" ti Florida, Amérika Serikat umurna 1,4 juta taun
Di Kanada, fosil "Castoroides ohioensis", mungkin kira-kira ti jaman és pertengahan (130.000 taun ka tukang), kapanggih di Toronto, Ontario, jeung di Cekungan Old Crow di Yukon
Fosilna réa pisan kapanggih di kiduleun Great Lakes, nu kiwari asup kana wewengkon Indiana jeung Ilinois, Amérika Serikat
Upama dibandingkeun jeung mammoth, biruang guha, jeung bison purba anu gambarna kapanggih dina jero guha dina jaman batu di Eropa, berang-berang raksasa mah teu kapanggih gambarna
Panjang awakna 1,5 m jeung beuratna kira-kira 60-100 kg, sagedé biruang hideung
Sakumaha ngaranna, berang-berang raksasa katémbongna mah méh sarupa jeung berang-berang modéren, tapi leuwih gedé
Mun dibandingkeun mah suku tukangna leuwih gedé
Wangun buntutna mah can tangtu, naha sarua saperti berang-berang modéren atawa henteu, sabab buntutna dijieun tina lapisan ipis, anu leungit dina fosilna lantaran buruk
Lantaran alasan ieu, urang ngan bisa ngira-ngira yén sukuna boga selaput (lambaran kulit di antara ramo siga dina éntog)
Panjang buntutna kira-kira 65cm, rubakna 12 cm lebah handap, jeung 14 cm rubak lebah puhuna
Sakumaha biasana wangun buntut berang-berang, ngan leuwih ramping
Sanajan hadé pisan adaptasina pikeun ngojay, suku tukangna mah kawilang pondok
Lamun nilik tina beurat awakna, mangka kamampuhna pikeun narabas wewengkon sabudeureunna kamungkinan teu pati lega
Huntuna ogé béda deuih
Huntu paranti ngeureut dina berang-berang raksara panjangna bisa nepi ka 15 cm
Huntuna rada nonjol dina sisi luar, jeung tungtungna buleud, medu, teu saperti huntu berang-berang modérn anu wangunna saperti pahat
Huntu pipina méh sarua jeung huntu capybara nu kapanggih mangsa kiwari, nyaéta mibanda pola énamél wangun S dina bagian luar huntu panggayemna
Ieu wangun téh bukti adaptasi anu hadé pikeun ngagiling tutuwuhan anu ngawangun pola hakaneun ieu sato
Sanajan réa sasaruaanana jeung berang-berang modéren, berang-berang raksasa mah lain kualwarga deukeut tina berang-berang modéren
Berang-berang raksasa mungkin leuwih milih hirup di dano atawa kubangan anu diwatesasan ku rawa saperti dina habitat asalna, sabab fosilna mindeng kapanggih di urut rawa-rawa jaman kuno
lantaran habitatna kitu, ieu sato kaasup kana sato sémi aquatik
Mungkin beuki ngurananna lega wewengkon rawa nu kitu téh beuki gancang ngurangan dina jamanna alatan parobahan iklim, patali jeung nguranganna kamampuh pikeun nyieun bendungan jeung kurang bisa adaptasi kana parobahan lingkunganana
Hasil panalungtikan isotop tina fosil tulang berang-berang raksasa nuduhkeun rupa-rupa hakaneun anu patali jeung tutuwuhan kai, sarta tutuwuhan nu hirup dina cai
Iwal ti éta kapanggih pituduh yén ieu sato teu nuaran tangkal pikeun nyieun bendungan dina jaman és harita
Hartina, ku teu mampuhna ieu sato pikeun nyieun bendungan téh bisa jadi salah sahiji balukar kana kapunahanana
Bukti tina fosil nu kapanggih némbongkeun yén berang-berang raksasa kira-kira ahir Jaman És, kurang leuwih 10.000 taun ka tukang
Lantaran kungsi hirup babarengan jeung manusa munggaran di Amérika Kalér, sanajan euweuh bukti yén ieu sato jadi bahan boroan
Lantaran iklim beuki panas, wewengkon rawa jeung hakaneunna ngurangan
Berang-berang raksasa mungkin punah ku sabab kalaparan
Wawacan Carios Munanda; Wawacan Carios Munada (WCM) nyaéta hiji naskah anu eusina ngeunaan ayana rajapati di "Residen Nagel" di Bandung nu dilakukeun ku urang Cina ngaranan Munanda anu mana manéhna geus ngagem Islam (mualap)
Ieu naskah mangrupa pieunteungeun mangrupi ayana ajén anu tiasa ngarojong kana tumuwuhna kapamingpinan sareng jiwa kasatriaan, jiwa sareng ragana
Dumasar kana pituduh "Drewes" (1985:420) "Algemeen Rijksarchief Den Hag", Nagara Walanda"
Aya hiji naskah (Carl Wilhelm August Nagel)" ngeunaan kajadian rajapati sarta kasangtukang nujadi korbana
Ieu dokumén mibanda nomer "arsip" 3092 b 499 di bagéan "ministeri van Kolonien", dina ieu dokumén tayalian dituliskeun "Gebeurtenis van de moord van Assistent Resident Bandoeng C. W.A
Nagel om 27 December 1845" (Rajapati Asisten Residen Bandung C.W.A Nagel kaping 27 Désémber 1845)
Eusi dina ieu naskah ogé mangrupa sakumpulan carita anu aya patula patalina jeung daérah Timbanganten, hiji daérah anu aya saméméh Bandung perenahna aya di kacamatan Tarogong Kabupatén Garut
Kacaritakeun aya mualap Cina ngarana Munanda, cicingna di pasar Bandung, dagang leuleutikan baé rupaning totopong marurah
Dina hiji mangsa éta Munanda boga hutang lélang, geus liwat témpona mayar tacan bisa mayar
Tuluy disaur ku Tuan Asistén, disabab jeung dicarékan
Kusabab bangsa Cina téa, manéhna ngalawan ka Tuan Asistén, ninggang tuanna gedé napsu, atuh éta Munanda ditinggang ku korsi nepika rubuh
Jaksa ngadéngé béja Munanda ditinggang korsi nepi ka rubuh, tuluy éta jaksa indit ka imah Munanda
Ari caturna kieu : "Lamun manéh bisa Munanda, coba éta Asistén jeung "Regent" paéhan baé, mengké déwék anu nulungan manéh"
Walon Munanda : "Lamun kitu sumangga pisan, mangké subuh-subuh kuring rék nyieun kahuruan di pasar Ciguriang sakuloneun kabupatén"
Gancangna waktu subuh der aya kahuruan, mimiti ti imah randa
Tuan Asisten jeung Kangjeng Dalem pada sarumping kana éta kahuruan, saheulaanan datang saurang upas bari nyorén pedang
Barang manéhna nyingkirkeun Munanda, manéhna ditéwek ku kerisna keuna kana leungeun upas
Tuan Asisten maju rék nulungan, tapi Munanda newek ("tusuk") ka Tuan Asistén, keuna kana hariguna tuluy rubuh
Kiwari naskan ieu ditunda di Universitas Leiden "(Oostershe Handschriften Afdeeling Universiteits-Bibliotheek Leiden)" dai nagri Walanda
Nomer naskahna 1612 jeung Cod
Hartina ieu naskah mimitina digolongkeun kana naskah Malayu (1612), ka dieunakeun dirobah ka golongan naskah ti Wétan (Oostersche) jadi nomerna 6482
Ieu naskah kandelna 177 kaca, dina unggal lambarna aya tulisan dina tempat 32x18 cm
Tulisanna maké hurup latén, éjahan nu dipaké masih kénéh numutkeun éjahan abad ka-20
Kayaning u ditulie oe, j ditulis dj, y ditulis j, jeung sajabana
Tulisan dina ieu naskah maké basa Sunda anu ngalarapkeun undak usuk basa luyu jeung kaayaan
Nepenthes gracilis nyaéta tutuwuhan karnivora tina génus kantong semar ("Nepenthes)" anu ukuranna leutik
Sumebarna umumna di Brunei Darussalam, Indonesia (Sumatera, Kalimantan, Sulawesi), Malaysia (Sabah, Sarawak, Semenanjung Malaysia), Singapura, jeung Thailand
Panjang areuyna bisa nepi ka 5 méter
Kembangna aya anu kelir bodas, héjo, kayas atawa coklat
Panjang tutup buahna 14-35 mm
Kandel batang areuyna 5 mm
Daunna kandel jeung kaku, tanpa catang, panjangna 15 cm, rubak 3 cm, congona seukeut, kana arah tanglana beuki leutik, areuyna 7-15 cm
Kantong handap jeung rosét wangunna buleud sarupa endog ti bagian 1/4-1/3 handap, jeung 2/3 bagian luhur wangunna silindris, jangkungna 10 cm, rubak 3 cm
Jangjangna dua, rubakna 3 mm, sisina aya rumbai atawa rambut getar, manjang ti luhur ka handap kalawan pinuh
Liang bahamna buleud saperti endog, panjang 2,5 cm, rubak 1,8 cm
Panutup liangna buleud jeung bagian puhuna saperi wangun jantung, panjang kira-kira 2 cm, rubak 2 cm
Puhu tangkal jeung akar "Nepenthes gracilis" rélatif katutupan ku gundukan sirung jeung akar, ari bagian daun, kantong jeung batangna mah ngarambat nuturkeun datangna cahaya panonpoé (tempat nu nembrak)
Jumlah kantong tina ieu tutuwuhan bisa béda, gumantung tempatna hirup
Dina leuweung kerangas nu nembrak jumlah kantongna leuwih réa ti batan anu hirup di tempat nu kaiuhan
Ieu mangrupa pangaruh tina intensitas gahaya panonpoé
"Nepenthes gracilis" nyaéta spésiés kantong semar anu pangréana kapanggih dina rupa-rupa tipeu leuweung
Ieu tutuwuhan bisa tumuwuh jeung baranahan kalawan hadé di hutan kerangas nu nembrak, jeung leuweung kerangas nutup kanopi tatangkalan
Kamampuhna anu kawilang hadé pikeun adaptasi di lingkungan anu ékstrim
Jumlah individu "Nepenthes gracilis" bakal ngaronjat upama dibandingkeun jeung jinis "Nepenthes" linanna di leuweung kerangas nu geus nembrak
Jumlah individu Nepenthes gracilis anu luhur jadi indikasi yén ieu tutuwuhan mangrupa jinis panaratas dina leuweung kerangas anu teu kaiuhan ku tatangkalan
"Nepenthes gracilis" rélatif mampuh tumuwuh dina lahan anu nembrak, upama masih aya lapisan ipis anu nutupan akarna
Dina kondisi cahaya anu pinuh, bisa adaptasi kalawan kondisi gundukan rungkunna tumuwuh leuwih gancang, nepi ka akarna katutupan ku rungkun tangkal, daun jeung kantong nu tumuwuh rapet dina jumlah anu réa
Tapi, lamun kondisina kieu, mangka tumuwuhna téh jadi pendék kalawan ukuran catang, daun jeung kantong anu leuwih leutik dibandingkeun jeung anu hirup bari akarna katutupan ku dangdaunan buruk jeung kaiuhan ku tatangkalan nu leuwih jangkung
Réana jumlah individu "Nepenthes gracilis" anu kawilang luhur dina lahan anu nembrak jeung boga lapisan gambut atawa dangdaunan ligar nu ipis
Nepenthes gracilis réa kapanggih dina lahan anu boga pH rélatif handap